Noć vještica (1978)

**Noć vještica** (engl. *Halloween*, takođe poznat i kao „John Carpenters Halloween“) je nezavisni horor film snimljen 1978. čija se radnja odvija u fiktivnom gradiću Hadonfildu na američkom Srednjem Zapadu na praznik Noć veštica (engl. *Halloween*). Radni naslov filma bio je „Ubice bebisiterki“.Film je režirao John Carpenter, a u glavnim ulogama nastupaju Donald Plezens kao doktor Sam Loomis, Jamie Lee Curtis kao Laurie Strode i Nick Castle kao Michael Myers (na špici potpisan samo kao „Oblik“, engl. *Shape*).

Radnja filma obrađuje Majersovo bjekstvo iz psihijatrijske bolnice, zatim ubistvo troje tinejdžera te nastojanja doktora Lumisa da prati Majersov trag i da ga ubije.

## Uloge 
* Donald Pleasence: Doktor Sam Loomis koji je Myersu za petama jer ga smatra neizlječivim 
* Jamie Lee Curtis: Laurie Strode, učenica koja provodi praznik kao bejbsiterka                                                               
*Will Sandin: Michael Myers (kao 6-godišnji dječak)
*Tony Moran: Michael Myers (kao 23-godišnji pacijent u sceni bijega iz sanatorija) 
*Nick Castle: Michael Myers s maskom
*Sandy Johnson: Judith Myers koju je ubio njen 6-godišnji brat Michael Myers
* Nancy Loomis: Annie Brackett, školska prijateljica od Laurie Strode
* P. J. Soles: Lynda Van Der Klok, školska prijateljica od Laurie Strode
* Brian Andrews: Tommy Doyle, dječak na kojeg je Laurie pazila
* Kyle Richards: Lindsey Wallace, djevojčica na koju je Laurie pazila
* John Michael Graham: Bob Simms, momak od Lynde Van Der Klok
* Charles Cyphers: šerif Brackett, otac od Annie Brackett

## Radnja 
Radnja se odigrava u izmišljenom gradiću Haddonfield (Illinois, SAD).U Noći vještica 1963. 6-godišnji Michael Myers (Majkl Majers) ubija svoju 17-godišnju sestru Judith nožem nakon čega ga upućuju u sanatorijum Smith’s Grove Warren County. Tu ga nadzire psihijatar dr. Sam Loomis (Sem Lumis) koji iza zaleđenog pogleda dječaka Majersa prepoznaje bijes i ludilo. Na 21 godišnjicu ubistva svoje sestre Myers bježi iz sanatorijuma. Dr. Loomis kreće u potragu za njim moleći se šerifu iz Hedonfilda. Šerif Leigh Brackett (Lejg Breket) je uvjeren da Myers neće biti u Hedonfildu no dr. Loomis ga upozorava:

*Osam godina sam pokušao da uspostavim kontakt s njim, nije progovorio ni riječ. Još sedam godina sam se trudio da nikada ne izađe na slobodu. Znam da se iza njegovog pogleda krije*.....zlo. *Do juče nisam ni znao da je u stanju voziti automobil*.

U međuvremenu Myers je ubio jednog automehaničara i uzeo mu odjeću te koristeći vozilo iz sanatorija upućuje se u Haddonfield gdje počinje uhoditi Laurie Strode (Lori Strode). Laurie to primjećuje u više prilika: tokom nastave, kod kuće ili u obližnjoj bašti. Majersov izbor izgleda slučajan no u nastavku filma saznaje je se da je Myers imao dvije sestre: Judith i Laurie ta da je Laurie promijenila prezime. Laurie se sastaje sa svojom prijateljicom Anne Brackett (En), šerifovom kćerkom, i dogovaraju se da će za Noć vještica raditi kao bejbisiterke. Anne će paziti na djevojčicu Lindsey Wallace (Lindsej Voles), a Laurie dječaka Tommy Doyle (Tomi Dojl) u kući njegovih roditelja. Nakon što će Anne doći momak u posjetu ona nagovara Lindsey da pređe kod Laurie. Nakon što je Anne ušla u auto, zadavljuje je Myers koji je čekao na zadnjem sjedištu. Tommy primjećuje da Myers napolju nosi Enin leš i govori Laurie da je vidio babarogu. Laurie ga ignoriše misleći da želi samo uplašiti Lindsey. Misleći da je Anne već napustila kuću Volasovih tu dolaze Lynda Van Der Klok i njen momak Bob Simms koje će kasnije ubiti Myers. Na telefonu će Lynda zvati Laurie u pomoć, dok ju je davio Myers, no Laurie će misliti da je to samo šala. Nakon što je vidjela da su sva svjetla ugašena Laurie se upućuje u kuću gdje pronalazi nadgrobni spomenik od Judith i tri leša: Anne, Lynda, Bob. Myers je napada i ona ga uspijeva ubiti pomoću igle za pletenje i ofingera. Nakon što je Laurie poslala djecu napolje da traže pomoć u komšiluku njihove krikove čuje dr. Loomis. Myers međutim nije mrtav ustaje i napada Laurie, u međuvremenu dolazi dr. Loomis koji ispaljuje 6 hitaca u njega. Nakon što je Myers pao s balkona prilazi dr. Loomis koji umjesto leša vidi samo krvavi trag. Myers je ustao na noge i pobjegao na ulicu.

## Pozadina 
*Michael Myers nosi masku koja ima lik glumca Vilijama Šatnera (William Shattner) pozantijeg kao kapetana Kirka iz Zvjezdanih staza.
*Jamie Lee Curtis i Nancy Loomis glumiti će kasnije u filmu Magla.

## Reference
## Vanjski linkovi 
*  
* *Halloween (1978)* na Rotten Tomatoes

Kategorija:Filmovi iz 1978.
Kategorija:Američki horori
Kategorija:Američki naučnofantastični filmovi
Kategorija:Filmovi na engleskom jeziku
Kategorija:Filmovi u režiji Johna Carpentera
Kategorija:Filmovi s muzikom Johna Carpentera
Kategorija:Filmovi "Compass International Picturesa"
Kategorija:Filmovi s radnjom u Illinoisu